Diari Oficial de la Generalitat Valenciana


Sumari del DOGV 6132, del 28-10-2009 (2009/12667)

ORDE de 30 de setembre de 2009, de la Conselleria d'Educació, per la qual es modifica l'autorització al Centre privat de Formació Professional Florida, Centre d'Ensenyament Secundari-Tècnic Professional de Catarroja.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6132

Data del DOGV
:   28-10-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/12201


Data del document
:   30-09-2009

Organisme emissor
:   Conselleria d'Educació

Tipus de document
:   Ordre

Descriptors 

:   * centre d'ensenyament

ORDE de 30 de setembre de 2009, de la Conselleria d'Educació, per la qual es modifica l'autorització al Centre privat de Formació Professional Florida, Centre d'Ensenyament Secundari-Tècnic Professional de Catarroja. [2009/12308]  
L'expedient ha sigut iniciat a instància del representant de la titularitat del Centre privat de Formació Professional Florida, Centre d'Ensenyament Secundari-Tècnic Professional, número de codi 55797873, de Catarroja, i sol·licita la modificació de l'autorització del centre per supressió del Cicle Formatiu de Grau Superior de Secretariat i autorització del Cicle Formatiu de Grau Superior d'Educació Infantil.  
La Direcció General d'Ordenació i Centres Docents va aprovar, per mitjà de la Resolució de 23 de juliol de 2009, l'adequació de les instal·lacions proposades, quant a espais educatius, al que disposa la normativa aplicable.  
L'expedient ha sigut tramitat per la Direcció Territorial d'Educació, i inclou els informes favorables de la Unitat Tècnica de Construccions i de la Inspecció Educativa, respecte a la relació del professorat i les seues titulacions, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 1004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyances de règim general no universitàries; el Reial Decret 777/1998, de 30 d'abril (BOE de 08.05.1998), pel qual es desenrotllen determinats aspectes de l'ordenació de la Formació Professional en l'àmbit del sistema educatiu; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
Vista la proposta del director general d'Ordenació i Centres Docents de data 30 de setembre de 2009 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell,  
ORDENE  
Únic  
Modificar l'autorització del centre que a continuació s'indica en els termes que s'especifiquen:  
Denominació genèrica del centre: Centre privat de Formació Professional  
Denominació específica del centre: Florida, Centre d'Ensenyament Secundari-Tècnic Professional  
Titular: Florida, Centre de Formació, Cooperativa Valenciana  
Domicili: c/ Rei en Jaume I, núm.2  
Localitat: Catarroja (46596)  
Província: València  
Codi: 68985872  
Modificació que s'autoritza:  
S'autoritza la supressió del Cicle Formatiu de Grau Superior de Secretariat i l'autorització del Cicle Formatiu de Grau Superior d'Educació Infantil, de manera que el centre queda configurat, en la seua totalitat, amb la composició següent:  
Cicles Formatius de Grau Mitjà de Formació Professional Inicial:  
Família d'Informàtica i Comunicacions:  
4 unitats de Sistemes Microinformàtics i Xarxes (codi ensenyança: 41986663810), amb 120 llocs escolars, en doble torn (dos unitats al matí i dos unitats a la vesprada).  
Cicles Formatius de Grau Superior de Formació Professional Inicial:  
Família: Activitats Físiques i Esportives  
2 unitats d'Animació d'Activitats Físiques i Esportives (codi ensenyança: 83641822661), amb 60 llocs escolars.  
Família: Administració  
4 unitats d'Administració i Finances (codi ensenyança: 70256723761), amb 120 llocs escolars.  
Família: Comerç i Màrqueting  
1 unitat de Gestió Comercial i Màrqueting (codi ensenyança: 50993752251), amb 30 llocs escolars.  
Família: Electricitat i Electrònica.  
2 unitats de Sistemes de Telecomunicació i Informàtica (codi ensenyança: 65962162879), amb 60 llocs escolars.  
Família: Informàtica  
2 unitats d'Administració de Sistemes Informàtics (codi ensenyança: 55912292372), amb 60 llocs escolars.  
2 unitats de Desenrotllament d'Aplicacions Informàtiques (codi ensenyança: 89406365502), amb 60 llocs escolars.  
Família: Manteniment i Servicis a la Producció  
2 unitats de Manteniment d'Equips Industrials (codi ensenyança: 69102133491), amb 60 llocs escolars, en doble torn (una unitat al matí i una unitat a la vesprada)  
Família: Servicis Socioculturals i a la Comunitat  
2 unitats d'Educació Infantil (codi ensenyança: 97893151311), amb 60 llocs escolars en torn de vesprada.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes des de la data en què es dicta, no obstant això, els seus efectes acadèmics s'entenen referits a l'inici del curs escolar 2009/2010.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
València, 30 de setembre de 2009  
El conseller d'Educació,  
ALEJANDRO FONT DE MORA TURÓN